དེ་ནས་སྤྱི་ལོ་ལོར་གཞི་ནས་ཐེ་ལན་ཀྲེར་ཕོ་ཉ་མངགས་ཏེ་དེའི་དགེ་སློང་སི་རི་ལན་ཀར་སྡོམ་རྒྱུན་སྤེལ་བར་གཏོང་རྒྱུའི་སྐྱབས་འཇུག་ཞུས་པར་ཐེ་ལན་ཀྲའི་རྒྱལ་པོས་གདུང་སེམས་མཉམ་སྐྱེ་བྱས་ནས་ཉེ་བར་འཁོར་གྱིས་དབུ་མཛད་པའི་དགེ་སློང་བཅུ་སངས་རྒྱས་ཆོས་ལུགས་ཀྱི་གཞུང་ཚབ་ཏུ་བཏང་བ་མ་ཟད་གནས་བརྟན་སྡེ་པའི་དཔེ་ཆ་མང་པོ་བཤུས་ནས་འཁྱེར་ཏེ་སྤྱི་ལོ་ལོར་སི་རི་ལན་ཀར་སླེབས།སྐབས་དེར་ས་ར་ནམ་ཀ་རས་གཙོས་པའི་མི་གྲངས་བརྒྱ་ཙམ་གྱིས་ཐེ་ལན་ཀྲེའི་དགེ་སློང་གི་ས་ནས་དགེ་སློང་གི་སྡོམ་པ་ཞུས།ལོ་འགའ་ཞིག་སོང་རྗེས་དགེ་སློང་སུམ་སྟོང་ཙམ་དུ་གྱུར།དུས་དེ་ནས་སླར་ཡང་དགེ་འདུན་གྱི་སྡེ་འཛུགས་པ་དང་།དགོན་པ་དང་མཆོད་བརྟེན་ཉམས་གསོ་བྱས་པ།སངས་རྒྱས་ཆོས་ལུགས་ཀྱི་རིག་གནས་དེ་སླར་ཡང་རིམ་བཞིན་རི་ཁུལ་དུ་སླར་གསོ་བྱུང་བ་དང་ཆབས་ཅིག་དེ་ནི་ད་ཡོད་ཀྱི་སི་རི་ལན་ཀར་ཡོད་པའི་ཐེ་ལན་ཀྲེའི་དགེ་འདུན་གྱི་སྡེ་པ་ཐོག་མ་འགོ་འཚུགས་པ་ཡིན།སྤྱིལོ་ལོར་མཧཱ་ཀ་ར་ལྦ་ནི་ན་ཝེ་མན་ཏིཥཡིས་སླར་ཡང་འབར་མ་ནས་དགེ་སློང་གི་སྡོམ་པ་སྤེལ་བར་དེའི་མིང་ལ་ཨ་མ་ར་པུ་རའི་སྡེ་པ་ཞེས་སུ་གྲགས།སྤྱི་ལོ་ལོར་ཨ་པན་ཀ་ཧ་བན་སྟ་ཐོ་ས་པའོ་ཡིས་འབར་མ་ནས་དགེ་སློང་གི་སྡེ་སྤེལ་བར་རཱ་མན་སྡེ་པ་ཞེས་སོ།།མིག་སྔར་སི་རི་ལན་ཀར་དགེ་འདུན་གྱི་སྡེ་པ་མི་འདྲ་བ་ཁག་ཆེ་བ་གསུམ་ཡོད་པ་ཡིན་ནའང་ཁོང་ཚོའི་རྩ་བའི་གཞུང་ལུགས་ལ་ཁྱད་པར་མེད་པར་ཚང་མ་ལྷོ་དར་གནས་བརྟན་སྡེ་པའི་སངས་རྒྱས་ཆོས་ལུགས་ཡིན།ཐེ་ལན་ཀྲེ་དང་འབར་མ་སོགས་རྒྱལ་ཁབ་གི་དགེ་འདུན་སྡེ་ཡང་དེ་ལྟར་ཡིན།སི་རི་ལན་ཀའི་ལྷོ་དར་གནས་བརྟན་སྡེ་པའི་སངས་རྒྱས་ཆོས་ལུགས་དང་རྒྱ་ནག་གི་སངས་རྒྱས་ཆོས་ལུགས་ཀྱི་རིག་གནས་འབྲེལ་བ་སྤེལ་རེས་དབར་ལ་སྔ་མོ་ནས་དམིགས་བསལ་གྱི་འབྲེལ་བ་ཞིག་ཡོད་པ་སྟེ།ཕལ་ཆེར་སྤྱི་ལོལོར་རྒྱ་ནག་གི་བཙུན་པ་ཧྥ་ཞན་གྱིས་སི་རི་ལན་ཀར་འཚམས་འདྲི་བྱས་ནས་འཇིགས་མེད་རི་བོར་ལོ་གཉིས་བཞུགས།ཁོང་གི་ཡུལ་སྐོར་ཟིན་ཐོའི་ནང་སྐབས་དེའི་སི་རི་ལན་ཀའི་རྒྱལ་ས་དང་དམངས་སྲོལ་སངས་རྒྱས་ཆོས་ལུགས་ཀྱི་དར་སྤེལ་གནས་ཚུལ་བཅས་བྲིས་ཡོད་པས་ཕྱིས་ཀྱི་མི་རབས་ལ་ཤིན་ཏུ་རྩ་ཆེའི་ལོ་རྒྱུས་ཀྱི་དཔྱད་གཞི་མཁོ་འདོན་བྱས་ཡོད།ཁོང་གིས་སི་རི་ལན་ཀའི་ལོ་རྒྱུས་དང་།སངས་རྒྱས་ཆོས་ལུགས་ལ་འོད་སྣང་འཕྲོ་བས་སི་རི་ལན་ཀའི་མི་དམངས་རྣམས་ནས་ཀྱང་བརྩི་བཀུར་ཆེན་པོ་བྱེད་ཀྱི་ཡོད།ཕལ་ཆེར་སྤྱི་ལོལོར་སི་རི་ལན་ཀའི་དལ་ཟོ་ར་སོགས་དགེ་སློང་མའི་སྡེ་གཉིས་ཁག་སོ་སོར་རྒྱ་ནག་ཏུ་ལྷོ་ཕྱོགས་ཀྱི་སུང་རྒྱལ་རབས་ཀྱི་རྒྱལ་ས་ནན་ཅིང་དུ་སླེབས་པ་དང་།ཧུད་གོ་སོགས་མི་སུམ་བརྒྱས་དགེ་སློང་མའི་སྡོམ་པ་བཞུས་ནས་རྒྱ་ནག་ཏུ་དགེ་སློང་མའི་སྡེ་བཙུགས།རྒྱ་ནག་གི་དགེ་སློང་མས་སྡོམ་པ་ཞུས་པ་ནི་ཧུད་གོ་ནས་འགོ་ཚུགས་པའོ།།དགེ་སློང་མའི་སྡེ་པ་དག་སི་རི་ལན་ཀར་ལོ་ངོ་ཆིག་སྟོང་ལྷག་རིང་དར་འཕེལ་བྱུང་ནས་ཕལ་ཆེར་དུས་རབས་བཅུ་གཅིག་པར་མཇུག་སྒྲིལ།དེ་ནས་བཟུང་ལྷོ་དར་གནས་བརྟན་སྡེ་པ་དར་རྒྱས་བྱུང་བའི་རྒྱལ་ཁབ་གི་ནང་དུ་དུས་ད་ལྟའི་བར་དུའང་ཚད་ལྡན་གྱི་དགེ་སློང་མའི་སྡེ་སླར་གསོ་བྱུང་མེད།སངས་རྒྱས་དབངས་ཀྱིས་དུས་རབས་ལྔའི་དུས་མགོར་སི་རི་ལན་ཀར་པཱ་ལིའི་ཡི་གེའི་ཐོག་ནས་བྲིས་པའི་འདུལ་བའི་བྱེ་བྲག་ཀུན་ཏུ་གསལ་བ།བསྟན་བཅོས་དེ་ཕལ་ཆེར་དུས་རབས་ལྔ་པའི་དུས་མཇུག་ཏུ་རྒྱ་ནག་ཏུ་དར་བ་མ་ཟད།རྒྱ་ཡིག་ཏུ་བསྒྱུར་ནས་དར་ཁྱབ་བྱུང་།སྐབས་དེར་རྒྱ་ནག་ཏུ་ཁྱབ་པའི་སྐྱེ་ཆེན་དམ་པའི་རྣམ་ཐར་ཟིན་ཐོ།ནང་དུ་གསལ་བའི་སྟོན་པའི་འདས་ལོའི་ཤོད་ཚུལ་དེའང་དེབ་ཐེར་དེའི་རྗེས་སུ་འབྲངས་ནས་དར་ཁྱབ་བྱུང་བའོ།།